Case ID: 1065319
Sentence 12: İş materialında olan Azərbaycan Respublikası Əmlak Məsələləri Dövlət Komitəsinin yanında Daşınmaz Əmlakın Dövlət Reyestri Xidmətinin 6 saylı Beyləqan Ərazi İdarəsi tərəfindən İddiaçı ünvanlanmış 18 iyun 2019-cu il tarixli məktubda göstərilmişdir ki, təqdim edilmiş sənədlərin ekspertizası zamanı Ağcabədi bələdiyyəsi tərəfindən ayrılmış torpaq sahəsi üzərində ilk növbədə Ağcabədi bələdiyyəsi mülkiyyət hüququnu dövlət qeydiyyatına aldırdıqdan sonra notarial qaydada təsdiqlənmiş alqı-satqı müqaviləsi əsasında həmin torpaq sahəsini satmalı idi. Torpaq sahələri üzərində hüquqları təsdiq edən sənədlərə dair Azərbaycan Respublikası Torpaq Məcəlləsinin 66-cı maddəsinin 1-ci bəndinə əsasən Dövlət və bələdiyyə mülkiyyətində olan torpaq sahələrinin hər hansı hüquqda hüquqi və fiziki şəxslərə verilməsi müvafiq icra hakimiyyəti orqanının və ya bələdiyyənin qərarı və tərəflər arasında bağlanmış müqavilə əsasında həyata keçirilir.